ΓΡΑΠΤΗ ΕΡΩΤΗΣΗ E-3250/00

υποβολή: Jorge Hernndez Mollar (PPE-DE) προς την Επιτροπή

(20 Οκτωβρίου 2000)

Θέμα: Η πολιτική της ΕΕ για τον φελλό

Λίγο καιρό μετά την ολοκλήρωση των εργασιών συλλογής του φελλού, στην οποία συμμετέχουν κάθε χρόνο πολυάριθμοι επαγγελματίες του τομέα, (πελεκητές, συλλέκτες, κόπτες, φορτωτές και ζυγιστές) στις περιοχές της Ronda και του Cortes de la Frontera, της επαρχίας της Μάλαγα (Ισπανία), όλοι διερωτώνται ποιό θα είναι το μέλλον τους έως ότου εμφανισθεί κάποιολικό που θα αντικαταστήσει τον φελλό.

Για να φθάσει τολικό αυτό από τον φλοιό του φελλόδενδρου στα χέρια των καταναλωτών, διέρχεται μια επίπονη διαδικασία που ξεκινά με την πελέκηση και τερματίζεται στο εργοστάσιο παραγωγής του τελικού προϊόντος. Οι πολυάριθμοι επαγγελματίες από τα χέρια των οποίων περνά ο φελλός στη διαδικασία αυτή, επιθυμούν την αναθεώρηση της κοινοτικής πολιτικής, ώστε να εξασφαλισθεί η επιβίωση και το μέλλον τους.

Θα μπορούσε η Επιτροπή να αναφέρει εάν η κοινοτική πολιτική για τον φελλό θαποστεί τις απαραίτητες βελτιώσεις για τη διασφάλιση του μέλλοντος του τομέα, ώστε να συνεχίσουν οι φελλοπαραγωγές περιοχές της Κοινότητας, όπως εκείνη της Μάλαγα, την ετήσια πατροπαράδοτη τελετουργία της αποφλοίωσης;

Απάντηση του κ. Fischler εξ ονόματος της Επιτροπής

(20 Νοεμβρίου 2000)

Η Επιτροπή έλαβε γνώση της κατάστασης που επικρατεί στον τομέα του φελλού, των προβλημάτων που έχουν σχέση με το μέλλον του τομέα, καθώς και τις ανησυχίες των επαγγελματιών του τομέα. Η πολιτική που αφορά τον φελλό διέπεται από τη στρατηγική που ακολουθείται στο δασικό τομέα(1), η οποία προβλέπει την προώθηση της ανάπτυξης του δασικού τομέα, με όλες τις συνιστώσες του, συμπεριλαμβανομένης της αλυσίδας βελανιδιά-φελλός και της βελτίωσης της αειφόρου διαχείρισης.

Τα συγκεκριμένα μέτραπέρ του τομέα του φελλού περιλαμβάνονται στα προγράμματα αγροτικής ανάπτυξης, στο πλαίσιο του κανονισμού (ΕΚ) αριθ. 1257/1999 του Συμβουλίου της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(2). Διάφορες συγκεκριμένες ενέργειες μπορούν να αναληφθούν, οι οποίες καλύπτουν τα μέτρα που προβλέπονται στο άρθρο 30: επενδύσεις που προορίζονται για τη βελτίωση και τον εξορθολογισμό της συλλογής, βελτίωση της εμπορίας και της μεταποίησης, και κυρίως ενέργειες που ανταποκρίνονται στις μελλοντικές προοπτικές του τομέα: αναζήτηση νέων δυνατοτήτων διάθεσης.

Είναι δυνατόν ναποβληθούν σχέδια σχετικά με τα εν λόγω διαφορετικά θέματα. Εξάλλου, παρέχεται στήριξη στις επαγγελματικές οργανώσεις, προκειμένου να αναπτύξουν ή να διατηρήσουν τις δραστηριότητές τους στον εν λόγω τομέα, ειδικότερα σε σχέση με τις πρακτικές στις οποίες αναφέρεται το Αξιότιμο Μέλος του Κοινοβουλίου, όπως αποφλοίωση.

Η συμβουλευτική επιτροπή δάση συμπεριλαμβανομένου του φελλού συγκεντρώνει τους επαγγελματικούς και συναφείς κύκλους, προκειμένου να πραγματοποιείται μία ανταλλαγή πληροφοριών και απόψεων.

Οι προβλεπόμενες ενέργειες ορίστηκαν πρόσφατα από την Επιτροπή και καλύπτουν το δασικό τομέα, συμπεριλαμβανομένου του φελλού. Μπορούν να προσαρμοσθούν και να συγκεκριμενοποιηθούν σε συνάρτηση με τις ανάγκες του εν λόγω τομέα. Για το λόγο αυτό, δεν πρέπει να προβλεφθεί μία αναθεώρηση της κοινοτικής πολιτικής. Μπορούν να πραγματοποιηθούν βελτιώσεις μέσω των προτάσεων των επαγγελματιών εντός του ήδη ορισθέντος πλαισίου.

(1) COM(98)649 τελικό.

(2) ΕΕ L 160 της 26.6.1999.